ዶክተር መራራ ጉዲና የመድረክ ሊቀመንበር ሆኑ
አዲስ አበባ፤ ነሐሴ 5/2005 (ዋኢማ) – የአምስት ፖለቲካ ፓርቲዎች ጥምረት የሆነው የኢትዮጵያ ፌዴራላዊ ዴሞክራሲያዊ አንድነት መድረክ ዛሬ ባካሄደው ስምንተኛ መደበኛ ጉባዔው ዶክተር መራራ ጉዲናን የፓርቲው ሊቀመንበር አድርጎ መረጠ፡፡ፓርቲው በሀገሪቱ ወቅታዊ ሁኔታና በአባል ፓርቲዎቹ የርስ በርስ ግንኙነት ላይም መክሯል፡፡ዶክተር መራራ ጉዲና አምባገነንነቱ እየጨመረ መጥቷል ያሉትን ኢሕአዴግን በ2007 ከስልጣን ለማውረድ ጠንክረን እንሰራለን ብለዋል፡፡የመገናኛ ብዙሃን የፓርቲውን መግለጫዎችና የስራ እንቅስቃሴዎች በየግዜው እየተከታተሉ አይዘግቡም ሲሉም ወቅሰዋል ተመራጩ ሊቀመንበር፡፡እንደ ኢሬቴድ ዘገባ ፓርቲው በጉባዔው የሌሎች የፓርቲውን ስራ አስፈፃሚዎችን ምርጫም አካሂዷል፡፡